आज सोमवार को शुरूआती कारोबार में रुपए ने डॉलर के मुकाबले मजबूती के साथ शुरुआत की थी लेकिन जैसे-जैसे कारोबार आगे बढ़ा रुपए में बिकवाली बढ़ने लगी और बाजार बंद होने के समय रुपए ने न सिर्फ शुरुआती बढ़त गंवाई बल्कि पिछले सत्र के मुकाबले 22 पैसे की गिरावट के साथ 71.21 प्रति डॉलर पर बंद हुआ। आज शेयर बाजार में गिरावट की वजह से रुपए पर दबाव देखा गया है, बाजार में विदेशी निवेशकों ने बिकवाली की और अपना मुनाफा निकाला, विदेशी निवेशकों की बिकवाली ने रुपये पर दबाव बढ़ाया है। इसके अलावा अंतर्राष्ट्रीय बाजार में कच्चे तेल की कीमतों में फिर से बढ़ोतरी देखी जा रही है, कच्चे तेल का भाव बढ़ने की वजह से भी रुपए पर भी दबाव बना हुआ है।